Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 400/1-01

22. 12. 2022. године.

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **VI** седницу НАСТАВНО-НАУЧНОГ ВЕЋА Филозофског факултета у Нишу,у академској 2022/2023. години, **за среду, 28. децембар 2022. године,** са почетком**,** са почетком у **1200** сати, која ће се одржати у амфитеатру Факултета, у приземљу.

За **VI** седницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање извода из записника са V (електронске) седнице ННВ одржане 14. 12. 2022. године
2. Доношење предлога одлуке о усвајању Извештаја о раду Филозофског факултета Универзитета у Нишу за 2022. годину и Годишњег плана рада Филозофског факултета Универзитета у Нишу за 2023. годину
3. Доношење предлога одлуке о измени Статута Факултета
4. Доношење одлукe о прихватању извештаја комисије за оцену научне заснованости предложене теме докторске дисертације, именовању ментора и достављању Универзитету на сагласност
5. Доношење одлуке о одређивању рецензената за приспеле рукописе
6. Доношење одлукe о избору у истраживачко звање
7. Доношење одлуке о образовању комисије за избор у звање истраживач-сарадник
8. Доношење одлукe о давању сагласности за ангажовање професора емеритуса
9. Разматрање и усвајање извештаја наставника и сарадника са научних скупова, конференција
10. Разматрање захтева већа департмана, наставника, сарадника и студената и доношење одговарајућих одлука

Потребан материјал за седницу налази се на интернет презентацији Факултета.

Присуство седници је **ОБАВЕЗНО** за све чланове ННВ Филозофског факултета у Нишу.

У случају спречености, дужни сте да свој изостанак благовремено најавите и оправдате у писаној форми Служби за oпште и правне послове. Као оправдано одсуство са седнице сматраће се боловање, плаћено и неплаћено одсуство и службени пут. За недолазак на седницу одбијаће се дневница за тај дан.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за VI седницу Наставно-научног већа Факултета, заказану **за среду, 28. децембар 2022. године,** са почетком у **1200** сати.

**Т а ч к а 1.**

Потребно је да чланови Наставно-научног већа размотре и усвоје изводе из записника са V (електронске) седнице ННВ одржане 14. 12. 2022. године. [link](Izvod%20iz%20zapisnika%20sa%20sednice%2014.%2012.%202022..doc)

**Т а ч к а 2.**

Потребно је да ННВ донесе предлогe одлукa о усвајању Извештаја о раду Филозофског факултета Универзитета у Нишу за 2022. годину и Годишњег плана рада Филозофског факултета Универзитета у Нишу за 2023. годину.

Предлози одлука би се потом доставили Савету Факултета на даље разматрање и усвајање.

**Т а ч к а 3.**

У складу са предлогом Већа Департмана за психологију о оснивању Центра за социјалну инклузију и решавање конгфликата [link](Izmena%20Statuta%20-%20osnivanje%20centara%20Fakulteta/Centar%20za%20socijalnu%20inkluziju%20i%20resavanje%20konflikata/Predlog%20za%20osnivanje%20Centra%20za%20socijalnu%20inkluziju%20i%20resavanje%20konflikata.docx) и предлогом Већа Центра за стране језике за оснивање Центра за превођење на Филозофском факултету [link](Izmena%20Statuta%20-%20osnivanje%20centara%20Fakulteta/Centar%20za%20prevodjenje/Predlog%20za%20osnivanje%20Centra%20za%20prevođene.pdf), потребно је да Наставно-научно веће Факултета донесе предлог одлуке о изменама и допунама Статута Филозофског факултета Универзитета у Нишу, број 124/1-2 од 02.04.2018, 76/1-2-01 од 20.02.2019, 132/1-2 од 18.03.2020, 44/1-2-1 од 11.2.2022. године.

Предлог би се потом доставио Савету Факултета на разматрање и усвајање.

**Т а ч к а 4.**

Већe Департмана за психологију разматрало је и прихватило извештај Комисије за оцену научне заснованости предложене теме докторске дисертације кандидатa мср Милана Вељковића, студента докторских академских студија психологије, под насловом: *Психофизиолошки аспекти изложености буци у контексту сменског рада.* [link](Dr%202/Milan%20Veljkovic.pdf)

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Миодрага Миленовића, ванредног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу, ради давања сагласности.

**Т а ч к а 5.**

На предлог Већа Департмана за француски језик и књижевност, потребно је да Наставно-научно веће донесе одлуку о именовању др Татјане Ђурин, редовнoг професора Филозофског факултета Универзитета у  Новом Саду, др Иване Миљковић, доцента Филозофског факултета Универзитета у Нишу и др Витолда Ухереха, ванредног професора Института за романске студије Универзитета у Вроцлаву за монографију под називом *Lexicologie de la langue française pour les apprenants allophones*, аутора проф. др Ивана  Јовановића.

**Т а ч к а 6.**

**I** Одлуком Наставно-научног већа Филозофског факултета у Нишу, а у складу са чланом 85. Закона о науци и истраживањима („Сл. гласник РС“, бр. 49/2019 од 8.7.2019. године) именована је комисија за припрему извештаја за избор кандидата мср Mилана Виденовића, истраживача- приправника, студента Докторских академских студија историје, у звање истраживач-сарадник за ужу научну област: Историја. [link](Izvestaji%20za%20izbor%20istrazivaca%20saradnika/Izvestaj%20M.%20Videnovic.pdf)

На основу члана 86. Закона о науци и истраживањима („Службени гласник РС“, број 49 од 8. јула 2019. године) достављени извештај са предлогом за избор у звање истраживач-сарадник претходно је био стављен на увид јавности 30 дана и доступан свим заинтересованим лицима, о чему је јавност била обавештена преко интернет презентације Филозофског факултета у Нишу.

Потребно је да Наставно-научно веће Факултета донесе одлуку о избору.

**II** Одлуком Наставно-научног већа Филозофског факултета у Нишу, а у складу са чланом 85. Закона о науци и истраживањима („Сл. гласник РС“, бр. 49/2019 од 8.7.2019. године) именована је комисија за припрему извештаја за избор кандидата мср Милоша Стојадиновића, истраживача- приправника, студента Докторских академских студија психологије, у звање истраживач-сарадник за ужу научну област: Психологија. [link](Izvestaji%20za%20izbor%20istrazivaca%20saradnika/Izvestaj%20M.%20Stojadinovic.pdf)

На основу члана 86. Закона о науци и истраживањима („Службени гласник РС“, број 49 од 8. јула 2019. године) достављени извештај са предлогом за избор у звање истраживач-сарадник претходно је био стављен на увид јавности 30 дана и доступан свим заинтересованим лицима, о чему је јавност била обавештена преко интернет презентације Филозофског факултета у Нишу.

Потребно је да Наставно-научно веће Факултета донесе одлуку о избору.

**II** Одлуком Наставно-научног већа Филозофског факултета у Нишу, а у складу са чланом 85. Закона о науци и истраживањима („Сл. гласник РС“, бр. 49/2019 од 8.7.2019. године) именована је комисија за припрему извештаја за избор кандидата мср Стефана Здравковића, истраживача- приправника, студента Докторских академских студија филологије, у звање истраживач-сарадник за ужу научну област: Француски језик. [link](Izvestaji%20za%20izbor%20istrazivaca%20saradnika/Izvestaj%20S.%20Zdravkovic.pdf)

На основу члана 86. Закона о науци и истраживањима („Службени гласник РС“, број 49 од 8. јула 2019. године) достављени извештај са предлогом за избор у звање истраживач-сарадник претходно је био стављен на увид јавности 30 дана и доступан свим заинтересованим лицима, о чему је јавност била обавештена преко интернет презентације Филозофског факултета у Нишу.

Потребно је да Наставно-научно веће Факултета донесе одлуку о избору.

**Т а ч к а 7.**

**I** На основу члана 85. Закона о науци и истраживањима („Сл. гласник РС“, бр. 49/2019 од 8.7.2019. године) на предлог Већа Департмана за педагогију, потребно је да ННВ донесе одлуку о образовању Комисије за избор мср Милице Димитријевић, истраживача-приправника у звање истраживач-сарадник, у саставу:

1. Др Марија Јовановић, ванредни професор Филозофског факултета Универзитета у Нишу, ужа научна област: Педагогија, председник;

2. Др Јелена Петровић, ванредни професор Филозофског факултета Универзитета у Нишу, ужа научна област: Педагогија, члан;

3. Др Драгана Јовановић, члан Филозофског факултета Универзитета у Нишу, ужа научна област: Педагогија, члан.

**II** На основу члана 85. Закона о науци и истраживањима („Сл. гласник РС“, бр. 49/2019 од 8.7.2019. године) на предлог Већа Департмана за комуникологију и новинарство, потребно је да ННВ донесе одлуку о образовању Комисије за избор мср Јоване Трајковић, истраживача-приправника у звање истраживач-сарадник, у саставу:

1. Др Татјана Вулић, редовни професор Филозофског факултета Универзитета у Нишу, ужа научна област: Комуникологија, језик и студије медија, председник;

2. Др Марија Вујовић, ванредни професор Филозофског факултета Универзитета у Нишу, ужа научна област: Комуникологија, језик и студије медија, члан;

3. Др Душан Алексић, доцент, Филозофског факултета Универзитета у Нишу, ужа научна област: Комуникологија, језик и студије медија, члан.

**Т а ч к а 8.**

## На основу члана 78. став 2. Закона о високом образовању *(„Сл. гласник РС“, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закони)* и члана 111. Статута Филозофског факултета у Нишу, на предлог Већа Департмана за социологију,потребно је да ННВ Факултета донесе одлуку о ангажовању др Љубише Митровића, професора емеритуса, за извођење дела наставе и спровођење испита из предмета *Савремена социологија*, обавезни предмет у I семестру Докторских академских студија социологије и *Савремена социологија,* изборни предмет у I семестеру Докторских академских студија Медији и друштво, у школској 2022/2023. години.

**Т а ч к а 9.**

Потребно је да ННВ усвоји извештај:

* Мср Милана Виденовића, истраживача-приправника о стручном усавршавању и истраживању у Риму. [link](Izvestaj%20sa%20sluzbenog%20puta/Izvestaj%20M.%20Videnovica%20o%20strucnom%20usavrsavanju.pdf)

**Т а ч к а 10.**

Потребно је да чланови Наставно-научног већа размотре захтеве већа департмана, наставника, сарадника и студената и донесу одговарајуће одлуке. [link](Zahtevi)