Декану

Департману за психологију

Наставно научном већу

Филозофског факултета

Предмет: Захтев за оснивање Центра за социјалну инклузију и решавање конфликата на Филозофском факултету и одговарајуће промене Статута факултета

Поштовани,

У складу са одредбама уговора о реализацији пројекта *Tolerance Promotion and Conflict Resolution: Teaching and Practice*, који Филозофски факултет реализује у сарадњи са универзитетом Џорџ Мејсон из Вирџиније, САД, а који финансира влада Сједињених Америчких Држава и уговором потписаним између Филозофског факултета и универзитета Џорџ Мејсон, потребно је да се на Филозофском факултету оснује *Центар за социјалну инклузију и решавање конфликата*.

Молим вас да одобрите оснивање овог центра, као и промене Статута факултета којим би се конституисао овај центар као организациона јединица Филозофског факултета.

Промене које треба унети у статут су следеће:

* У члану 28, став 2, у оквиру тачке б) иза ставке 9. Комисија за оцену етичности истраживања, треба унети тачку 10. која гласи: „10. Центар за социјалну инклузију и решавање конфликата“ . Нумерацију осталих тачака овог члана треба ускладити, тако да се помери за по један.
* Иза члана 43, треба додати нови члан 43а који гласи:

„Мисија Центра за социјалну инклузију и решавање конфликата је да унапреди знање о анализи, превенцији и решавању међугрупних конфликата, да шири знање о техникама решавања међугрупних конфликата академској заједници и широј јавности, да служи као центар за комуникацију и размену знања за истраживаче који раде у овој области и пружи услуге засноване на знању у анализи конфликата, превенцији, решавању и изградњи мира заинтересованим странама из регионалних и међународних заједница.

Центар у оквиру својих активности организује састанке, радионице и дискусије за наставнике, студенте и чланове заједнице о темама решавања конфликата, инклузије и грађанског ангажовања. Центар делује као место за окупљање чланова заједнице, у којој се организују догађаји који имају за циљ промовисање мултикултурализма, грађанског ангажмана, инклузије, толеранције и дијалога у заједницама.

Центар за социјалну инклузију и решавање конфликата ради на анализи конфликата, решавању, превенцији, пројектима изградње мира уговорених и финансираних од стране трећих страна и пружа саветодавне услуге о овим темама заинтересованим странама на основу уговора.

Центар за социјалну инклузију и решавање конфликата има Веће које се састоји од седам чланова. Од тога су четири члана представници Филозофског факултета, два члана представници универзитета Џорџ Мејсон, а један од њих представник неке од невладиних организација са којима Центар сарађује. Чланови већа се бирају на период од 3 године. Након истека првог трогодишњег периода, Веће Центра ће предложити будуће чланове Већа и њихов избор ће одобрити Наставно-научно веће Филозофског факултета.

Управник Центра биће члан Филозофског факултета, док ће за саветника управника бити изабран члан универзитета Џорџ Мејсон. Њих ће изабрати Веће Центра. Чланови Већа ће се састајати најмање једном годишње.“

Руководилац пројекта *Tolerance Promotion and Conflict Resolution: Teaching and Practice*

Доц. др Марија Пејичић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_